Diari Oficial de la Generalitat Valenciana


Sumari del DOGV 102, del 25-04-1983 (1983/802204)

REIAL DECRET 4.154/1982, de 29 de desembre, sobre traspàs de funcions i serveis de l'Administració de l'Estat a la Comunitat Valenciana en matèria de temps lliure.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4154/dof/vci/html**

### Dades del document

Número de DOGV
:   102

Data del DOGV
:   25-04-1983

Secció del DOGV
:   DISPOSICIONS GENERALS

Número del document
:   1983/802204


Data del document
:   29-12-1982

Organisme emissor
:   Presidència del Govern

Tipus de document
:   Reial decret

Reial Decret 4154/1982, de 29 de desembre, sobre traspàs de funcions i serveis de l'Administració de l'Estat a la Comunitat Valenciana en matèria de temps lliure.  
L'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, en l?article 31, punt 28, estableix la competència exclusiva de la Comunitat Autònoma Valenciana en matèria de promoció i ordenació del turisme i de l'esport i l'esbarjo, respectivament.   
D'altra banda, el Reial Decret 4.015/1982, de 29 de desembre, determina les normes i el procediment a què s'han ajustar les transferències de funcions i serveis de l'Estat a la Comunitat Autònoma Valenciana.   
D'acord amb el que disposa l'esmentat Reial Decret, que també regula el funcionament de la Comissió Mixta de Transferències prevista en la disposició transitòria quarta de l'Estatut, aquesta Comissió, després de considerar la conveniència i legalitat, adoptà en la reunió del dia 27 de desembre de 1982 l?acord oportú, la virtualitat pràctica del qual exigeix l'aprovació pel Govern mitjançant Reial Decret, objectiu immediat del present.   
En virtut d?açò, a proposta dels Ministres de Treball y Seguretat Social i d'Administració Territorial i prèvia deliberació del Consell de Ministres en la reunió del dia 29 de desembre,   
DECRETE:   
Article 1.er S'aprova l'acord de la Comissió Mixta de Transferències Administració de l'Estat-Comunitat Valenciana, de data 27 de desembre de 1982, pel qual es transfereixen competències i funcions de l'Estat en matèria de temps lliure a la Comunitat Autònoma Valenciana i se li trasapassen els corresponents serveis i institucions i mitjans personals, materials i pressupostaris necessaris per a l'exercici d'aquelles.   
Article 2.on 1. En conseqüència, queden transferides a la Comunitat Valenciana les competències a què fa referència l'acord que inclòs com a annex d'aquest Reial Decret i traspassats a aquesta els serveis i Institucions i els béns, drets, i obligacions, així com el personal que figura en les relacions números 1 i 2.ªdjuntes al mateix acord de la Comissió Mixta esmentada, en els termes i les condicions que s'hi especifiquen.   
2. L'annex II d'aquest Reial Decret inclou les disposicions legals afectades per aquesta transferència.   
Article 3.er Els traspassos a què fa referència aquest Reial Decret tindran efectivitat a partir del dia 1 de gener de 1983.   
Article 4.t Els crèdits pressupostaris que figuren detallats en la relació 3.2, com a baixes efectives, seran donats de baixa en els conceptes d'origen del pressupost prorrogat i transferits pel Ministeri d'Hisenda als conceptes habilitats en els capítols IV i VII de la secció 32, destinats a finançar els serveis assumits pels Ens Preautonòmics i Comunitats Autònomes, només siguen remesos a l'esmentat Departament per part de l'Oficina Pressupostària del Ministeri de Treball i Seguretat Social els certificats de retenció de crèdit acompanyats d'un succint informe de l'esmentada Oficina per tal de complir el que disposa l'annex I, 1.er, apartat a), punt 2, de la Llei de Pressupostos Generals de l'Estat per a 1982.   
Article 5.é Aquest Reial Decret entrarà en vigor el mateix dia de la publicació al «Boletín Oficial del Estado».   
Donat a Madrid, a 29 de desembre de 1982.   
JOAN CARLES R.   
EL Ministre de la Presidència,   
JAVIER MOSCOSO DEL PRADO I MUÑOZ  
ANNEX I  
El Sr. Gonzalo Puebla de Diego i la Sra. Blanca Blanquer Prats, Secretaris de la Comissió Mixta de Transferències Administració de l'Estat-Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de desembre de 1982, fou adoptat acord sobre transferències a la Comunitat Autònoma Valenciana de les competències, funcions i serveis en matèria de temps lliure en els termes que tot seguit es detallen:   
A) Referència a normes constitucionals i estatutàries i legals en què s'empara la tranferència.   
La Constitució en l'article 148.1, estableix que les Comunitats Autònomes podran assumir competències en matèria de «Promoció i ordenació del turisme en el seu àmbit territorial» (número 18) i «Promoció de l'esport i de l'adequada utilització de l'oci» (número 19).   
D'altra banda, l?Estatut d'Autonomia d?1 de juliol de 1982, estableix en l?article 31, apartats 12 i 28, que correspon a la Comunitat Autònoma Valenciana la competència exclusiva en matèria de turisme i esports i esbarjo.   
En base a aquestes previsions constitucionals i estatutàries, és legalment possible que la Comunitat Autònoma Valenciana tinga competències en l'esmentada matèria, per la qual cosa escau operar ja en aquest camp transferències de competències de tal índole.   
Conseqüentment, amb el que hem exposat, sembla necessari i resulta estrictament legal arribar a un acord sobre transferència de competències en les matèries esmentades a la Comunitat Valenciana per tal de complir així els objectius de la creació i per a possibilitar l'exigència constitucional de l'òrganització territorial de l'Estat dissenyada.   
B) Competències i funcions que assumeix la Comunitat Autònoma i identificació dels serveis que es traspassen.  
Es transfereix a la Comunitat Autònoma, dins del seu respectiu àmbit territorial, i en els termes del present acord, l?execució de les competències i funcions següents:   
En matèria de temps lliure i a l'empar de l'article 248.1, 18 i 19 de la Constitució i 31 de l?Estatut:   
- Les funcions i els serveis de l'extingit Institut Social del Temps Lliure, procedents de l'Obra Sindical d'Educació i Descans, a què fa referència l'article 2 del Reial Decret 691/1979, de 20 de febrer.   
- Tindran dret a ser usuaris de les residències traspassades en virtut d'aquest acord tots el treballadors espanyols i els familiars d'aquests, independentment del seu domicili.   
- Per tal de garantir l'accés de tots els espanyols a les residències traspassades, la Comunitat Autònoma es compromet de donar prioritat als usuaris procedents de territoris altres que la Comunitat Autònoma, per cobrir almenys el 50% de les places de cada residència en temporada alta.   
C) Competències serveis i funcions que es reserva l'Administració de l'Estat.   
Conseqüentment amb la relació de competències traspassades, romandran en el Ministeri de Treball i Seguretat Social i continuaran sent de la seua competència per a ser exercides per aquest, les següents funcions i activitats:   
- La coordinació per garantir l'intercanvi de places a què fa referència l'apartat B), d'aquest annex, d'acord amb el conveni que s'esmenta a l'apartat D).   
- L'elaboració d'estadístiques per a finalitats estatals.  
- Qualsevol altra que li corresponga en virtut d'alguna norma i que no haja estat objecte de transferència.   
D) Funcions en què han de concórrer l'Administració de l'Estat i la Comunitat Autònoma i forma de cooperació.  
Es desenvoluparan coordinadament entre el Ministeri de Treball i Seguretat Social i la Comunitat Autònoma, d'acord amb els mecanismes que en cada cas s'assenyalen, les funcions i competències següents:   
- La Comunitat Autònoma informarà el Ministeri de Treball i Seguretat Social de les places disponibles en les residències al seu càrrec i aquest a la Comunitat Autònoma de les que hi hagués en altres residències fora d'aquesta Comunitat Autònoma, a fi que unes i altres puguen ser utilitzades i, d'aquesta manera, s'aconseguesca una major rendabilitat social i econòmica de les instal·lacions residencials.   
- Mitjançant un conveni entre l'Administració de l'Estat i la Comunitat Autònoma s'articularà un procediment a fi que en tot moment s'aconseguesca la màxima utilització de les instal·lacions i de les places disponibles.   
E) Béns, drets i obligacions de l'Estat que es traspassen.  
Es traspassen a la Comunitat Valenciana els béns, drets i obligacions de l'Estat que s'inclouen a l'inventari detallat de la relació número 1, on queden identificats els immobles, mobles i les concessions i contractes afectats pel traspàs. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i d'altres disposicions en cada cas aplicables.   
F) Personal adscrit als serveis i Institucions que es traspassen.   
1. El personal adscrit als serveis i institucions traspassades i que es referencia nòminalment en la relació adjunta número 2, continuarà amb aquesta adscripció, i passarà a dependre de la Comunitat Valenciana en els termes legalment previstos per l'Estatut d'Autonomia i les altres normes en cada cas aplicables i en les mateixes circumstàncies que s'especifiquen en la relació adjunta i amb el seu número de Registre de Personal.   
2. La Subsecretaria del Ministeri de Treball i Seguretat Social i els altres òrgans competents en matèria de personal notificaran als interessats el traspàs. També remetran als òrgans competents de la Comunitat Valenciana una còpia de tots els expedients d'aquest personal transferit, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Valoració provisional de les càrregues financeres dels serveis traspassats.   
1. Queda pendent el càlcul definitiu del cost dels serveis que es traspassen, que haurà de ser aprovat pel Consell de Ministres a proposta de la Comissió Mixta. El cost efectiu provisional s'inclou en la relació 3.1.   
2. Els recursos financers que es destinen a sufragar les despeses originades pels serveis que es traspassen, durant l'exercici de 1983, figuren en la relació 3.2.   
La quantia d'aquests recursos s'ha determinat amb dades dels pressupostos Generals de l'Estat per a 1982. Aquestes quanties s'hauran d'actualitzar només es coneguen els Pressuposts per a 1983 i la valoració definitiva a què fa referència l'apartat anterior.   
H) Documentació i expedients que es traspassen.   
El lliurament de la documentació i expedients dels serveis traspassats es realitzarà en el termini d'un mes i serà objecte de l'oportuna acta de lliurament i de recepció autoritzada per les autoritats competents en cada cas. Igualment es lliuraran els expedientes en tramitació corresponents als serveis traspassats en els quals no haja recaigut resolució definitiva abans de la data assenyalada a l'acord de la Comissió Mixta de Transferències. Això no obstant, els recursos administratius contra resolucions de l'Administració de l'Estat els tramifaran i resoldran els òrgans d'aquesta.   
I) Data d'efectivitat de les transferències.   
Els traspassos de funcions i de mitjans objecte d'aquest acord tindran efectivitat a partir del dia 1 de gener de 1983.   
I perquè conste, expedim aquesta certificació en Madrid, a 27 de desembre de 1982.-Els Secretaris de la Comissió, Gonzalo Puebla de Diego i Maria Blanca Blanquer Prats.   
ANNEX II  
Apartat del Reial Decret: Annex I, apartat B).   
Preceptes legals afectats: Article 2 del Reial Decret 691/1979, de 20 de febrer.   
Veure imatge


Còpia Permalink ELI